Vaihtoehto Saksalle -puolueen (AfD) poliitikko, Bremenin alueen puheenjohtaja ja Bundestagin eli liittopäivien edustaja Frank Magnitz pahoinpideltiin lähes kuoliaaksi, kun kolme hyökkääjää kävi hänen kimppuunsa Bremenin keskustassa maanantai-iltana.

66-vuotias Magnitz oli ulkona teatterin läheisyydessä Goetheplatzilla kolmen henkilön hyökätessä hänen kimppuunsa pesäpallomailoin aseistautuneina. Magnitzia myös potkittiin useamman kerran päähän. Pahoinpitely jatkui Magnitzin maatessa tajuttomana kadulla, kunnes saksalainen rakennusmies puuttui tilanteeseen ja hätisti hyökkääjät pois.

AfD:n edustajat kutsuvat hyökkäystä ”poliittiseksi murhayritykseksi”. He ovat kirjoittaneet puolueen Facebook-sivuille, että ”tänään on musta päivä demokratialle Saksassa”. Magnitzin tila on vakava, ja häntä hoidetaan sairaalassa vakavista päävammoista. Bremenin poliisi ja syyttäjänvirasto ovat aloittaneet esitutkinnan murhan yrityksestä, ja he etsivät silminnäkijöitä tapahtumalle.

Monet poliitikot ovat esittäneet olevansa shokissa ja inhoavansa hyökkääjien tekoa Magnitzille. Esimerkiksi Saksan vihreiden poliitikko Cem Özdemir twiittasi tiistaiaamuna, että hän toivoo syyllisten pidätettävän ja tuomittavan pian.

Lähde: Nordfront